

**REHABILITERINGSOPPHOLD FOR PERSONER MED MS**

Åstveit Helsesenter tilbyr spesialisert tverrfaglig rehabiliteringsopphold til personer med MS. Vårt tilbud omfatter både gruppeopphold og individuelle opphold, og gis enten som døgntilbud eller som dagtilbud. Ved døgntilbudet bor du på institusjonen, mens ved dagtilbudet bor du hjemme og får transport via Pasientreiser eller kjører selv.

**Mål:**

* **Erfare positive opplevelser av å bruke kroppen aktivt**
* **Lære mestringsstrategier**
* **Starte en prosess som kan fortsette etter oppholdet**

**Om oppholdet:**

**Vi arbeider tverrfaglig og følger nasjonale faglige retningslinjer for MS rehabilitering. Vårt fokus er på dine mål og ressurser. Vi vil gi deg kunnskap rundt sykdommen og kan hjelpe deg med mestringsstrategier i forhold til helse, deltaking i sosial aktivitet og i arbeid. Gjennom trening og aktivitet ønsker vi å gi deg positive opplevelser knyttet til aktiv bruk av kroppen.Vi benytter en helsepedagogisk og kognitiv tilnærming i rehabiliteringen.** Sykepleierfaglig oppfølging gjennom hele døgnet

Under oppholdet følges du opp av et tverrfaglige team. Program og aktiviteter er tilrettelagt etter dine behov, og du får individuell tilrettelagt trening og trening i grupper. Treningsmetodene vi benytter er Cor- Dist, Bobath, mediyoga og tilpasset funksjonstrening. Dosering av aktiviteter og trening tar hensyn til din funksjon. Du får tilbud om undervisninger, veiledning og samtaler relatert til sykdommen og livsutfoldelse.

**Faggruppene i det tverrfaglige team** består av lege, fysioterapeut, ergoterapeut, idrettspedagog, sykepleier, hjelpepleiere/ helsefagarbeidere og klinisk ernæringsfysiolog.

**Varighet:**

For individuelle opphold vil oppholdstiden avklares mellom det tverrfaglige team og deg som pasient.

For gruppeoppholdene er tilbudet 3 uker på døgnopphold, og 4 uker på dagopphold.

**Søknad om opphold:**

Søknad om opphold sendes via fastlegen eller sykehus.

Det er viktig med en god søknad som gir et bilde på hva som er gjort tidligere lokalt, hva som er utfordringene nå og hva som er målet med rehabiliteringen.

Nærmere informasjon får du ved å kontakte vårt inntakskontor, på epost:

inntak@adm.astveithelsesenter.no eller på telefon: 55 53 97 91

Velkommen til rehabilitering





